О Б Щ И Н С К И   С Ъ В Е Т  -  П Е Р Н И К

Р Е Ш Е Н И Е  № 840
от 24.11.2025 г.
За продажба на общински жилища на наематели, настанени по административен ред

На основание чл.21 ал.1 т.8 и ал.2 от ЗМСМА и съгласно чл.42 ал.1 и ал.2, чл.47 ал.1 т.3 от ЗОС, чл.35 и чл.36 ал.1 от Наредба № 16 за реда и условията за управление и разпореждане с общински жилища на територията на община Перник, приета с Решение №133 от 14.03.2024г.

ОБЩИНСКИ СЪВЕТ РЕШИ:

I. На основание чл.21 ал.1 т.8 от ЗМСМА и чл.42 ал.2, във връзка с ал.1 от ЗОС, изключва от общинските жилища за отдаване под наем общинското жилище, находящо се в гр. Перник, ул. “Младен Стоянов“, бл.6, вх. „Г“, ет.1, ап.70 и дава съгласие същото да премине в групата общински жилища за продажба.

II. На основание чл.21 ал.1 т.8 от ЗМСМА и чл. 47/1/ т.3 от ЗОС, чл.35 и чл.36 /1/ от Наредба № 16 за реда и условията за управление и разпореждане с общински жилища на територията на община Перник, дава съгласие да се продаде жилището на правоимащата по пазарни цени, както следва:

На ВИОЛЕТА ЮРУКОВА, наемател на общинско жилище, находящо се в гр. Перник, ул. “Младен Стоянов“, бл.6, вх. „Г“, ет.1, ап.70, който съгласно кадастралната карта и кадастралните регистри на гр. Перник представлява самостоятелен обект в сграда с идентификатор 55871.515.132.1.70 /землище петдесет и пет хиляди осемстотин седемдесет и едно, кадастрален район петстотин и петнадесети, имот сто тридесет и втори, сграда първа, самостоятелен обект седемдесети/, със застроена  площ - 88.19 кв. м в едно с мазе № 77, със ЗП - 5.37 кв. м и 0.88% идеални части от общите части на сградата, състоящ се от три стаи, кухня и сервизни помещения. При граници на апартамента: на същия етаж: няма; под обекта: няма; над обекта: 55871.515.132.1.73, 55871.515.132.1.72. При граници на мазе № 77: изток - коридор, запад - преградна стена, север - преградна стена, юг - мазе. За жилището е съставен Акт за частна общинска собственост №7014 от 21.05.2012 г., утвърден от кмета на Община Перник и е вписан в Агенция по вписванията - Служба по вписванията - гр. Перник, за сумата от 168 000.00 лв. /сто шестдесет и осем хиляди лева и нула стотинки/ или 85 897.04 € /осемдесет и пет хиляди осемстотин деветдесет и седем евро и нула четири евро цента/. 

III. Възлага на кмета на Община Перник да извърши необходимите процедури и да сключи договор за покупко-продажба.

Решението е прието на заседание на Общинския съвет, проведено на 24.11.2025г., Протокол № 15 т. 38 от дневния ред и е подпечатано с официалния печат на Общинския         съвет.
 ПРЕДСЕДАТЕЛ: 

 /Д. ЗАХАРИЕВ/

